Burjassot condemna, amb silenci, l’assassinat masclista d’una dona i el seu fill a Algemesí
2025-07-24

En el matí del dijous 26 de juny, Burjassot s’ha sumat al minut de silenci convocat per la Generalitat Valenciana i per la Federació Valenciana de Municipis i Províncies (FVMP), per a condemnar l’assassinat masclista esdevingut a Algemesí (València) el dimecres 25, i perpetrat per un home que ha acabat, presumptament, amb la vida de la seua ex parella, una dona de 42 anys, i amb la del fill que tenien en comú, de dos anys.

Es tracta del segon crim per violència masclista en tot just 24 hores, després de l’ocorregut el dimarts 24 de juny a Getafe (Madrid), i el que fa cinc, en el que portem de juny. En cap dels dos últims casos existien denúncies prèvies per violència de gènere contra els presumptes agressors.

A les 10.00 h, bona part de la Corporació Municipal, encapçalada per l’alcalde de Burjassot, Rafa García, a més de treballadors i treballadores de la plantilla municipal, han eixit a la porta del consistori per a guardar un minut de silenci, com a símbol de condemna al crim masclista i com a mostra de solidaritat envers els familiars de les víctimes.